## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

**№ 10 дәріс**

**Ұлттық мәдениет пен өнерді дамытудағы қазақ тілді журналдар**

Журналист бүкіл қоғам үшін қызмет жасайды, яғни адамдардың жаңалыққа деген сұранысын қанағаттандырады. БАҚ-ның аудиториясы өте кең, олардың тарататын хабарларының жетпейтін жері жоқ. Сондықтан да журналист өзінің қызметін ойдағыдай атқаруға тиіс. Бұл үшін ол өзінің мамандығын терең меңгеріп, шеберлікпен жұмыс жасау керек, журналистикамен кәсіби біліктілігі жоғары адамдардың айналысқаны жөн.

“Мәдениет” журналы - өзіндік қоғамдық маңызы бар басылым. Басқа да “Жұлдыздар отбасы”, “Аружан” сынды журналдарда мәдениет пен өнер мәселелері жан-жақты жазылады. Журналистердің мәдени біліктілігін жоғары бағалауға болады. Кемшіліктер де жоқ емес.

Мәдениет пен өнерге қатысты болып жатқан оқиғалар төңірегінде қазақ тілді журналдарда көбінесе, театр, кино, музыка өнері жайында жазылады. Сонымен, журналист тек ақпаратты жасап, таратушы ғана емес, сондай-ақ жауап беруші. Журналистің бұқараға ақпарат дайындауы, оның кәсіби деңгейінің көрсеткішін көрсетеді.

Фактілер, жағымды да, жағымсыз да болады, сол себептен шыншыл, әділ болу оңайға түспейді. Бірақ, журналист мамандығы осыны талап етеді, демек журналист фактіні іріктеу, бағалау, өңдеу, тарату кезінде объективтілік принципін басшылыққа алуға тиіс; БАҚ-та міндетті түрде пікір алалығына жол берілу керек. Журналист бүкіл қоғам үшін қызмет етеді, соған жауап береді, сондықтан ол белгілі бір топтың, таптың мүддесін емес, бүкіл қоғамның мүддесін көздеуге тиіс.